I Am the Walrus

«I Am the Walrus» er ein song av The Beatles frå 1967, skriven av John Lennon og tilskriven Lennon/McCartney. Lennon hevdar at han skreiv dei første linjene medan han var påverka av LSD. Songen var ein del av filmmusikken til fjernsynsfilmen og det påfølgjande albumet Magical Mystery Tour og var B-sida til hitsingelen «Hello, Goodbye».

Lennon komponerte ein avantgarde song som kombinerte tre songar han hadde arbeidd på. Då han fekk vite at ein lærar på den gamle skulen hans fekk studentane til analysere tekstane til The Beatles, skreiv han eit ekstra vers som berre var meiningslaust.http://www.aboutthebeatles.com/song-i_am_the_walrus.php 

Kvalrossen (walrus) er ein referanse til kvalrossen i Lewis Carroll sin «The Walrus and the Carpenter» (frå boka Through the Looking-Glass).

 Opphav 

Opphavet til teksten kom då Lennon vart inspirert av ei sirene han høyrde i heime sin. Lennon skreiv linja Mis-ter cit-y police-man til rytmen av sirena. Den andre ideen var eit kort rim om Lennon som sit heime i hagen sin, medan den siste var eit meiningslaus tekst om å sitje på ein corn flake. Han klarte ikkje å skrive ferdig dei tre ideane, og kombinerte dei i staden til ein song. 

 Innspeling 
«I Am the Walrus» var den første studioinnspelinga Beatles gjorde etter at manageren deira Brian Epstein døydde i august 1967. George Martin arrangerte og la til instrument som strykarar og blåsarar og eit 16 mann stort kor, som gjorde ymse rop og hyl.Lewisohn, Mark (1988). The Beatles Recording Sessions. New York: Harmony Books, 68. ISBN 0-517-57066-1.

Den dramatiske slutten på songen inneheld eit par linjer frå Shakespeare sin King Lear (Akt IV, scene VI), frå ei radioteaterframføring i BBC.

 Medverkande 
John Lennon – solovokal, elektrisk piano, Mellotron
Paul McCartney – bassgitar, tamburin, korvokal
George Harrison – elektrisk gitar, korvokal
Ringo Starr – trommer
Orkestrert, dirigert og produsert av George Martin
Studiomusikarar – strykarar og blåseinstrument
Mike Sammes singers – korvokal
Ray Thomas – korvokal
Mike Pinder – korvokal
Engineered by Geoff Emerick og Ken Scott
Miksa av Geoff Emerick og John Lennon

 Andre utgåver 
Fleire andre artistar har spelt songen på plate eller konsertar, mellom anna Spooky Tooth, Leo Sayer Klaus Lage, Men Without Hats, Oasis, Jim Carrey, Die Toten Hosen, Styx og Bono.

Opningslinja «I am he as you are he as you are me and we are all together.» vert sitert i songen «South California Purples» av Chicago.

 Kjelder 

 Denne artikkelen bygger på «I Am the Walrus» frå , den 8. februar 2009. 
  oppgav desse kjeldene:
 Songfacts - I Am The Walrus 
 Miles, Barry. Paul McCartney - Many Years From Now. Secker & Warburg, 1997. side 357. ISBN 0-436-28022-1.

Bakgrunnsstoff

Kategori:The Beatles-songar
Kategori:Singlar frå 1967
Kategori:Songar frå 1967
Kategori:Songar produserte av George Martin
Kategori:Capitol Records-singlar
Kategori:Parlophone-singlar
Kategori:Songar skrivne av Lennon–McCartney
Kategori:Styx-songar
Kategori:Oasis-songar
Kategori:Spooky Tooth-songar
Kategori:Leo Sayer-songar
Kategori:Die Toten Hosen-songar
Kategori:Bono-songar
Kategori:Richar Cheese-songar
Kategori:Frank Zappa-songar
Kategori:Al Di Meola-songar